6.12.2022
SL
Uradni list Evropske unije
L 314/71
Odbor za zdravstvene krize pomaga Komisiji in jo usmerja pri pripravi in izvajanju ukrepov, ki jih je treba sprejeti v skladu s členi 7 do 13.
Komisija v ta namen nenehno obvešča odbor za zdravstvene krize o načrtovanih ali sprejetih ukrepih.
2.
Odbor za zdravstvene krize preneha delovati, ko se vsi ukrepi iz členov 7 do 13 deaktivirajo ali iztečejo.
3.
Odbor za zdravstvene krize sestavljajo Komisija in po en predstavnik vsake države članice.
Vsaka država članica imenuje svojega predstavnika in namestnika predstavnika.
Sekretariat odbora za zdravstvene krize zagotavlja Komisija.
4.
Odboru za zdravstvene krize sopredsedujeta Komisija in država članica, ki predseduje Svetu po načelu rotacije.
Odbor za zdravstvene krize zagotovi, da kot opazovalci sodelujejo vse ustrezne institucije, organi, uradi in agencije Unije, vključno z Evropsko agencijo za zdravila (EMA), Evropskim centrom za preprečevanje in obvladovanje bolezni (ECDC) ter Svetovalnim odborom za izredne razmere v javnem zdravju.
Odbor za zdravstvene krize k sodelovanju v vlogi opazovalcev povabi predstavnika Evropskega parlamenta in predstavnika Odbora za zdravstveno varnost iz države članice ter po potrebi in v skladu s svojim poslovnikom predstavnika Svetovne zdravstvene organizacije (SZO).
5.
Odbor za zdravstvene krize zagotavlja usklajevanje in izmenjavo informacij s strukturami, vzpostavljenimi na podlagi: (a) Uredbe (EU) 2022/123 v obdobju izrednih razmer v javnem zdravju v zvezi z zdravili in medicinskimi pripomočki; (b) Uredbe (ES) št.
851/2004 Evropskega parlamenta in Sveta (12) v obdobju izrednih razmer v javnem zdravju; (c) Uredbe (EU) 2022/2371, zlasti z Odborom za zdravstveno varnost in Svetovalnim odborom za izredne razmere v javnem zdravju; (d) Sklepa št.
1313/2013/EU, in zlasti s Centrom za usklajevanje nujnega odziva, za odpravljanje operativnih vrzeli pri dostopu do v krizi pomembnih zdravstvenih protiukrepov in surovin, po potrebi pa tudi za zagotavljanje ustreznih nalog spremljanja in usklajevanja na kraju samem.
6.
Odbor za zdravstvene krize zagotavlja izmenjavo informacij z IPCR.
7.
Sopredsednika odbora za zdravstvene krize lahko povabita strokovnjake s posebnim strokovnim znanjem, da na ad hoc podlagi sodelujejo v vlogi opazovalcev pri delu odbora za zdravstvene krize ali podskupin v zvezi z določeno temo dnevnega reda.
Ti strokovnjaki lahko vključujejo: predstavnike organov, uradov in agencij Unije, predstavnike nacionalnih organov, vključno z osrednjimi nabavnimi organi ter zdravstvenimi organizacijami ali združenji, predstavnike mednarodnih organizacij kot so SZO, Organizacija združenih narodov za prehrano in kmetijstvo (FAO) ter Svetovno organizacijo za zdravje živali (WOAH) in strokovnjake iz zasebnega sektorja ter strokovnjake drugih deležnikov.
8.
Odbor za zdravstvene krize se na zahtevo Komisije ali države članice sestane, kadar to zahtevajo razmere.
9.
Komisija se pri pripravi in izvajanju ukrepov iz členov 7 do 13 podrobno usklajuje z odborom za zdravstvene krize.
Komisija se z odborom za zdravstvene krize zlasti posvetuje dovolj zgodaj, če je le možno pred sprejetjem ukrepov in dosledno upošteva rezultate posvetovanj v odboru za zdravstvene krize.
Komisija odboru za zdravstvene krize poroča o sprejetih ukrepih.
(12) Uredba (ES) št.
851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (OJ L 142, 30.4.2004, p. 1).